Só beslis hof oor Caster | Maroela Media
Caster Semenya van Suid-Afrika (voor) (Foto: Tobias Ginsberg/ANA)
Die Internasionale Hof vir Sportarbitrasie (CAS) het Woensdag Caster Semenya se saak teen die nuwe reëls van die Internasionale Vereniging vir Atletiekfederasies (IAAF) oor testosteroonvlakke in die liggaam afgekeur.
Semenya is 'n paar jaar gelede deur dieselfde omstredenheid in die gesig gestaar en het in daardie stadium haar saak gewen. Sy het 'n span kenners gehad wat die IAAF se reëls gedaag het.
Die internasionale atletiekliggaam probeer "hiperandrogene atlete" en persone met "verskille in seksuele ontwikkeling" dwing om behandeling te ontvang om hul testosteroonvlakke te verlaag tot 'n voorgeskrewe getal as hulle steeds as vroue wil deelneem.
Die IAAF hou vol dat dié reëls nodig is om 'n gelyke speelvlak vir ander vroue atlete te verseker.
Semenya is 'n dubbele Olimpiese kampioen en het wêreldwyd simpatie ontvang vir haar saak. Sy is die afgelope 10 jaar die dominante figuur op die atletiekbaan, spesifiek in die 800 m vir vroue.
Sy het besluit om haar saak na die CAS te neem en die hof sou al in Maart 'n besluit geneem het, maar albei partye het bykomende dokumente ingedien en die saak is uitgestel.
Haar prokureurs het gesê die IAAF meng in met natuurlike genetiese afwykings van normale vroue atlete.
Onder die voorgestelde nuwe reëls moet die betrokke atlete hul bloedtestosteroonvlakke vir ses maande lank tot minder as 5 nmol/L laat daal voor hulle na die atletiekbaan mag terugkeer.
Man sterf toe voertuig bees tref
Waarom is die hormoonbehandelde atlete van kommunistiese lande dan altyd uitgelos?
Bid vir Jou, Caster ! ???
Baie goeie nuus, as jy wil deelneem as 'n vrou moet jou hormoon vlakke binne die riglyn telling wees, soos medies bepaal. Nou moet hulle hierdie ander sport soorte ook aanvat waar mans wat as vrouens identifiseer en deelneem, ook verbied. hoeveel keer nou al gebeur dit dat daai sogenaamde mans 'n eerste plek losslaan in sekere sport soorte, net omdat hulle biologies sterker gebou is. Rerig onregverdig teenoor vroulikke sport strerre.